Държавен вестник, бр. 11, 2014 г., стр. 11

БРОЙ  11	
Д Ъ Р Ж А В Е Н  В Е С Т Н И К 	
СТР.  11  
Член 15
Към този договор могат да се присъединяват 
държавите – членки на Европейския съюз, раз­
лични от договарящите се страни. Присъединя­
ването поражда действие след депозирането на 
документа за присъединяване при депозитаря, 
който уведомява за това другите договарящи 
се страни. След като договарящите се страни 
установят неговата автентичност, текстът на този 
договор на официалния език на присъединява­
щата се държава членка, който е и официален 
език и работен език на институциите на Съюза, 
се депозира в архивите на депозитаря като 
автентичен текст на този договор.
Член 16
В срок от най-много пет години от датата 
на влизане в сила на този договор въз основа 
на оценка на натрупания опит във връзка с 
неговото прилагане се вземат необходимите 
мерки, в съответствие с разпоредбите на До­
говора за Европейския съюз и Договора за 
функционирането на Европейския съюз, с цел 
включване на основните положения на този 
договор в правната рамка на Европейския съюз.
Съставено в Брюксел на втори март две 
хиляди и дванадесета година.
Този договор, съставен в единствен ориги­
нал на английски, български, гръцки, датски, 
естонски, ирландски, испански, италиански, 
латвийски, литовски, малтийски, немски, ни­
дерландски, полски, португалски, румънски, 
словашки, словенски, унгарски, фински, френ­
ски и шведски език, като всички текстове са 
еднакво автентични, се депозира в архивите на 
депозитаря, който изпраща заверено копие на 
всяка от договарящите се страни.
ПРОТОКОЛ
от подписването на Договора за стабилност, 
координация и управление в Икономическия 
и паричен съюз
Упълномощените представители на Крал­
ство Белгия, Република България, Кралство 
Дания, Федерална република Германия, Репу­
блика Естония, Ирландия, Република Гърция, 
Кралство Испания, Френската република, 
Италианската република, Република Кипър, 
Република Латвия, Република Литва, Велико­
то херцогство Люксембург, Унгария, Малта, 
Кралство Нидерландия, Република Австрия, 
Република Полша, Португалската република, 
Румъния, Република Словения, Словашката 
република, Република Финландия и Кралство 
Швеция подписаха днес Договора за стабилност, 
координация и управление в Икономическия 
и паричен съюз.
Във връзка с това страните по Договора 
приеха към този протокол да бъдат приложени 
следните договорености.
Съставено в Брюксел на 2 март 2012 г.
ПРИЛОЖЕНИЕ
ДОГОВОР ЗА СТАБИЛНОСТ, КООРДИНАЦИЯ 
И УПРАВЛЕНИЕ В ИКОНОМИЧЕСКИЯ И 
ПАРИЧЕН СЪЮЗ
Договорености относно член 8 от Договора, 
съгласувани от договарящите се страни при 
подписването
Следните договорености ще се прилагат във 
връзка със сезирането на Съда на Европейския 
съюз в съответствие с член 8, параграф 1, 
второ изречение от Договора за стабилност, 
координация и управление в Икономическия 
и паричен съюз (наричан по-нататък „Дого­
ворът“) и въз основа на член 273 от Договора 
за функционирането на Европейския съюз, ако 
Комисията заключи в доклад до договарящите 
се страни, че някоя от тях не е спазила член 3, 
параграф 2 от Договора:
1) Исковата молба, с която към Съда се 
отправя искане да установи, че договаряща 
се страна не е спазила член 3, параграф 2 от 
Договора съгласно заключенията в доклада на 
Комисията, ще се подава в Секретариата на 
Съда от ищците, посочени в точка 2, в рамките 
на три месеца от получаването от договаря­
щите се страни на доклада на Комисията, в 
който се заключава, че договаряща се страна 
не е спазила член 3, параграф 2 от Договора. 
Ищците ще действат в интерес на и в тясно 
сътрудничество с всички договарящи се стра­
ни, обвързани от членове 3 и 8 от Договора, с 
изключение на договарящата се страна, срещу 
която е насочено делото, и в съответствие с 
Устава и Процедурния правилник на Съда. 
2) Ищци ще бъдат договарящите се страни, 
обвързани от членове 3 и 8 от Договора, които 
са държави членки, съставляващи предварител­
но определената група от три държави членки, 
осигуряващи председателството на Съвета на 
Европейския съюз в съответствие с член 1, па­
раграф 4 от Процедурния правилник на Съвета 
(тройка председателства1) към датата на публи­
куване на доклада на Комисията, доколкото към 
тази дата i) за тях не е установено в доклад на 
Комисията да са в нарушение на задълженията 
си по член 3, параграф 2 от Договора, ii) срещу 
тях не е образувано производство пред Съда 
съгласно член 8, параграф 1 или параграф 2 от 
Договора и iii) те не са неспособни да действат 
по други основателни причини от първостепенен 
характер в съответствие с общите принципи на 
международното право. Ако нито една от трите 
държави членки не отговаря на тези критерии, 
1 Списъкът на последователните тройки пред­
седателства е поместен в приложение I към Реше­
ние 2009/908/ЕС на Съвета от 1 декември 2009 г. за 
установяване на мерките за прилагане на Решението 
на Европейския съвет относно председателството 
на Съвета и относно председателството на подгот­
вителните органи на Съвета (OB L 322, 9.12.2009 г., 
стр. 28, поправено в OB L 344, 23.12.2009 г., стр. 56).